Cesarhanmun/geonobi-data huggingface dataset:
地名: 交河 (京畿道, 郡)
年: 1566.0

○辛亥/沃川居生員全燁
              
                【賦性醇謹, 待人以誠, 事親以孝。 其父牧使彭齡致仕, 窮居屢空。 燁盡力奉養, 極盡甘旨。 有餘, 必欲與其父所欲與之人。 晨昏定省, 不離膝下, 常以侍側爲切, 無意仕宦。 己酉歲重違父命, 捷鄕試之魁, 不以一名之得爲急, 不赴會試, 爲其定省之曠也。 平居間有往來賓客訪其父者, 躬自備饌, 以悅其意。 及其侍病, 少不離側, 藥必先嘗, 衣不解帶。 逮至大故, 治喪一遵家禮。 服闋出告反面, 一如平時, 敬事繼母, 一出至誠。 族親之貧窮無歸者, 必哀矜而周急。 有一五寸姪, 率養其夫妻, 幾至十年之久, 加以優給田土, 以開資生之路。 又有兩姪, 家極貧窮, 亦許田土, 使之耕食。 鄕黨稱其孝友, 閭里服其行義。】
              旌門賞職。 殷栗居鄭文昌
              
                【性本和順, 童稚之時, 丁祖父之憂, 百日後其父軾謂曰: ‘喪服自有等殺, 汝當食肉。’ 文昌泣曰: ‘父居喪, 吾爲人子, 而何忍食肉’, 心喪三年, 與父一時解喪。 祖母柳氏沒, 亦如之。 兩大王昇遐, 父軾謂曰: ‘民生於三, 事之如一。 君父之喪, 不可不謹。’ 與父同爲心喪。 父病, 晝夜侍側, 暫不解帶。 凡有欲食之物, 無不周求, 以稱其口。 病篤, 再嘗糞以驗其生死。 及終治喪, 一遵禮文。 朝夕哭奠, 一不開笑。 服闋, 每遇忌月, 則白衣麻繩帶, 不食酒肉. 其父軾以忠孝兼全復戶。 祖父鐵衡以孝行卓異, 亦旌門。 鐵衡女子鄭氏, 以節婦亦爲旌門。 一家累世孝義繼出。】
              
              定州居內需司奴鶴龍
              
                【年甫九歲, 母得狂疾, 無日不發。 鶴龍聞, 此病必用子息無名指, 然後得效, 就隣居奴, 使斷其指。 其奴疑恐, 累不聽從, 鶴龍哭泣哀乞。 其奴以刃斫斷, 恐怯未卽永斷, 猶不驚駭, 再斫得絶, 以其飼母, 母病永離, 至今保存。 誠孝至情, 出於天性。】
              已上旌門。 白川居私奴松伊
              
                【其母得惡疾, 斷手指, 流血口中, 母疾永瘳。 常時事母至孝。】
              
              西部居德仁副正
              龍壽
              
                【去己未年, 其母(待)
                    〔得〕
                  新危者, 斷手指和藥以進, 母病卽愈。 庚申其父病, 又斷手指。 至龍壽年少宗室, 別無見聞, 斷指和藥以進再, 誠孝彌篤。】
              
              西部居私婢春伊
              
                【性本至孝, 母死居喪, 哀毁如禮。 喪畢未幾, 其父暴得重疾, 絶不復甦, 春伊自斷手指, 和藥以進, 父病卽愈。】
              
              江陰居良女之卜
              
                【其母得熱病, 不省人事, 之卜以斫刀自斷左手無名指, 燒火和藥, 飮下復生。】
              
              交河居幼學洪百齡女洪氏
              
                【性本至孝, 其母得眩暈登, 不省人事。 洪氏斷手指和藥, 竟致其效。】
              已上復戶。
地名: 交河 (京畿道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 交河 (京畿道, 郡)
年: 1610.0

○長湍幼學沈濬、交河
              居幼學禹紳
              等上疏, 請勿罷宣惠廳。 答曰: "省疏, 其見民情。 但朝廷時無此議, 爾等勿爲先動, 安心樂業。" 
                史臣曰: "宣惠廳之設, 雖少有微細拘礙之事, 然苟利於民, 豈可以小害而忘大惠哉? 宮婢、女奚之類, 盡是防納、牟利者之族屬, 故自上聽其膚受、浸潤之愬, 殊有欲罷之意, 此圻甸之民所以聞而膽落, 先事籲號者也。"
地名: 交河 (京畿道, 郡)
年: 1613.0

○司憲府啓曰: "延陵府院君
              李好閔婢妾仁玉與好閔女壻宋民古潛奸, 所聞騰播。 仁玉捉致推問, 則潛奸之狀, 從實納招, 請民古拿鞫定罪。 安州築城監董別將金應瑞, 悖戾汎濫, 從前貪虐之狀, 不一而足。 及授此任, 尤極縱恣, 濫用刑杖, 威振列邑, 一道之民, 或有結項而死者。 如此之人, 不可不痛治, 請命拿鞫。" 從之。 兩司合啓, 請還收議大臣之命, 還寢往審交河之命事。 不從。 

○世子率百官, 進箋陳賀。 大赦頒敎, 其敎書曰:十惡之罪, 謀叛居先, 五刑之加, 大辟爲重。 旣正伏辜之律, 宜布作解之澤。 金悌男性雖昏劣, 心實奸邪, 叨據國舅之尊, 憑藉宮闈之勢, 撤毁營舍, 縱咨無忌, 留宿闕內, 蹤迹叵測。 富貴已極, 自歎府院無權, 奇貨可居, 乃以大君生意, 謂天命可以移, 謂人心有所屬。 同惡永慶, 旣成戊申之禍; 幸釁直哉, 擬遂今日之逆。 大寺洞宅中, 陰結鄭浹, 銅雀津亭上, 密謀羊甲, 迎接不逞之武人, 招納無賴之孽子, 多散金帛, 欲得三百壯士, 廣收勇銳, 仍聚八道奴僕。 徼福以先朝之僞旨, 嗜利以慈殿之己物, 畜禍蕭墻, 養奸肘腋。 與應希同心, 女盲挾術, 策勳會盟之日, 思發潛機, 交河移幸之時, 謀爲不軌, 一則曰當議於奉遺敎之人, 一則曰其誰謂逆賊之事。 掛榜送符, 脅迫是計, 進宮垂簾, 推戴是謀。 盡殺戚里之臣, 布置黨類, 放釋竄謫之輩, 除拜顯官。 朴東亮兄弟, 共証裕陵咀呪之曲折; 金尙寯父子, 亦言路人所知之情狀。 諸賊之招, 若合符契, 擧國之憤, 咸思食寢。 是爲謀首, 難保亂領。 宜置釁鼓, 快施誅逆之刑, 乃念忌哭, 薄示賜死之典。 徐羊甲本以孽産, 陰懷異志, 作窟驪江, 學習兵書, 效義桃源, 妄稱豪士。 往來允男之家, 綢繆奸計; 出入悌男之門, 倚剌凶書。 多求心腹之武夫, 思得親切之將官。 內外相應, 潛招水原之卒, 聲勢可助, 兼發都監之軍, 托行夜操, 欲圖大事。 奏聞天朝, 是謂義擧, 詭匿之狀, 諸賊爲最。 鄭浹潛圖官爵, 自恃膂力, 因懷射日之禍, 心敢肆滔天之大惡。 謂君父有孤立之危, 謂朝廷無骨鯁之忠。 謂謀議之主, 皆悌男者流; 謂都監將官, 皆悌男腹心。 交通本房, 見稱非偶然之武夫; 賄賂執政, 至欲求訓鍊之大將。 伏兵兩橋, 是可忍乎? 掩襲東郊, 其亦慘矣。 何代無逆, 未有此賊。 沈友英品流微賤, 賦性奸回。 隱伏無人之境, 包藏不道之心。 自謂有才, 願逢亂世而立身, 常恨不售, 寧請老酋而攻國? 弘仁以善射作黨, 鄭浹以勇力參謀, 閃舌欲肆其毒, 擢髮難數其罪。 朴宗仁挽弓爲業, 攫金作盜, 爲衆賊所會之主, 得武士可用之稱。 每云壯士數百, 亦可成事, 將營洪川一角, 以待機會。 託言慈旨, 欲出內藏之軍器; 諉奉敎書, 自領各部之坊民, 多發犯上之言, 難逃吠主之罪。 許弘仁樂聞應犀之說, 遽生富貴之心。 殺越銀商, 以爲糧餉之資; 奪掠倡家, 每辦謀議之會。 因緣悌男, 願爲爪牙, 擁出大君, 將成羽翼。 實主犯闕之計, 宜施肆市之刑, 旣逃見捕, 厥罪尤重。 柳仁發潛蓄豺心, 敢逞梟音。 遇諸賊於京中, 始出逆謀, 販穀食於嶺東, 措備盜糧。 多聚年少武士, 又募南北精兵。 直犯京闕, 逞其兇計, 乃排御榻, 擁立幼稚。 孽旣自作, 罪何可逭? 金應璧專主咀呪之謀, 多行妖怪之事。 火鷄飼珠, 驅入御所; 金猫縫眼, 藏置內堗。 或畫紙而行兇陵寢, 或磔狗而作災後苑。 紅段寫符, 與高成指揮; 金山誦經, 共希騫經營。 謂女人遮障, 皆渠身擔當。 邪穢之物, 狼藉宮闈, 亂賊之計, 無不與知。 兇喘徑斃, 常刑當擧。 沈燮以友英子, 同參逆謀。 聚軍驪州, 將圖擧事, 徙居洪川, 實欲藏蹤。 與聞犯國之言, 詎免滅門之禍? (倫鶴)
                  〔論鶴〕
                
              奴隷下賤, 追隨逆徒, 兩道聚兵。 方備糧餉, 六月爲期。 未逞兇鋒, 旣有廡下之聽, 何逃街頭之戮? 應希縱臾內庭, 潛通外謀。 兇檄極惡之名, 皆做飛語; 陵寢不測之變, 實出妖術。 自知其罪, 託言不敢犯之地, 事涉未妥, 乃停當窮鞫之刑。 高成咀呪騁怪, 衣食得路。 八字極好之說, 發自爾口, 三月有應之占, 欲害其誰? 狗鼠假蜓之災, 皆卜子日; 田螺眞石之術, 變稱禳法。 旣伏厥辜, 載加天誅。 貞伊獲侍宮闈, 肆行妖術。 陵寢刀劍之咀呪, 不可忍言; 大內猪狗之變, 固難殫記。 罪均應希, 惡同高成。 香伊跳踉作勢, 眩幻爲慝。 埋穢宮中, 將營淨潔寸步地; 作孽陵上, 不啻盜取一抔土。 合置常憲, 姑使自斃。 乃於六月初一日, 金悌男賜死, 五月初一日徐羊甲, 五月十六日鄭浹, 五月初四日沈友英、朴宗仁, 五月初八日許弘仁, 五月初十日柳仁發, 六月二十一日金應璧, 五月初四日沈燮, 五月十三日論鶴, 七月初九日高成, 俱凌遲處死。 六月初二日應希, 七月初十日貞伊、香伊賜死。 如李耕俊、金慶孫、金平孫、金秘、柳孝先、吳允男、德福、鶴千、(還伊)
                  [環伊]
                
              、順昌、天眞等, 或群習羿射, 或會黨謀事, 或致巫問卜, 或句管軍餉, 或募聚將士, 或以內人, 咀呪之妖、罔測之言, 無不做作, 或以稱奴, 岡陵之變, 兇逆之議, 實皆與聞。 惟彼高成一家之人, 亦參當初諸怪之謀, 謂天可欺, 固諱不言, 皆施追刑, 以洩輿憤。 徐羊甲、鄭浹、沈友英、朴宗仁、許弘仁、柳仁發、金應璧、沈燮、論鶴、高成、李耕俊、金慶孫、金平孫、金秘、柳孝先破家潴澤, 籍沒家産, 吳允男、順昌、德福、鶴千、環伊、天眞等一依法律施行。 自本月十一日昧爽以前除謀叛子孫、謀殺敺罵祖父母․父母、妻妾謀殺夫、奴婢謀殺主、謀殺人蠱毒･魘魅、關係國家綱常、贓汚･强･竊盜外, 雜犯死罪、徒流、付處、安置、充軍, 已發覺、未發覺, 已決正、未決正, 已至配所、未至配所, 咸宥除之, 敢以宥旨前事, 相告言者, 以其罪罪之, 在官者各加一資, 資窮者代加。 於戲! 赦過宥罪, 誕施竝生之仁; 棄舊就新, 共享太平之樂。【李爾瞻之辭也。 時李廷龜當製, 讓於爾瞻, 而廷龜製宗廟告詞, 有"自圖富貴, 稚弟何知" 之語, 王命改此句。】
地名: 交河 (京畿道, 郡)
年: 1624.0

○醫官李怡、武人金仁ㆍ沈逸民等上變, 告朴弘耉等謀逆, 遂命鞫問, 誅竄有差。 初張晩知其軍官李大溫與兇徒陰謀不軌, 使金仁譏察其事, 沈命世、金藎國、南以恭等, 亦使沈逸民、李怡, 各自譏察。 仁等遂入逆黨, 陽與同事, 鉤得其實情。 蓋弘耉庶姪允章, 與李大溫ㆍ大儉、奇必獻等主謀, 而弘耉子有章ㆍ知章ㆍ來章、 姪晋章ㆍ成章ㆍ日章等, 皆預知云。 弘耉以爲: "必須先剪除譏察之輩, 事乃可成。 事成後, 當先奉廢主, 爲太上王, 傳位仁城, 使廢主奏聞上國, 則次序順矣。 但先奉廢主, 則人心不服, 必如賊适立興安, 而都民不從, 先立仁城後, 奉來廢主可也。" 允章、必獻等, 陰謀以爲: "擧事前一日, 以若干精銳, 埋伏四大將家傍, 以更點相應, 剪除一二人, 則其餘不足慮。 都監軍卒雖得一二哨內應, 亦可成事。 將官二人已得之云。" 武人金廷幹、李繼宗、金愿亦與同謀。 武將元守身、文臣鄭文孚, 皆將說而用之。 趙挺及其諸子亦與通謀。 開城留守崔瓘處, 欲送人相通, 借用其兵, 如擧義時得力長湍也。 大溫又謂: "儒生金載臣、鄭光澤、趙汝彬等, 亦爲陰謀, 而望氣人成汝櫄以太早止之。 然吾輩擧事, 則必與之相應云。" 初南以興受張晩指揮, 託以治病, 誑誘大溫, 鉤得陰謀。 至是金仁等將上變, 大溫情露勢窮, 亦與其弟大儉, 同日告變, 而鞫廳亦請刑訊。 允章、繼宗、金愿、大溫、大儉、成章、知章等, 相繼承服, 竝正刑, 而大儉供辭, 尤備說其謀爲節次言: "知章往說文孚, 則文孚不許曰: "今日在下之人, 雖皆不善, 自上無大叚失人心事。 若立仁城或某人之後, 盡放竄謫之人, 復如前日之爲, 則其將奈何云?" 臺諫亦請鞫曰: "文孚所作《楚懷王》二絶, 旣爲宰臣所見。 以此遂刑訊文孚, 而終始稱冤, 死於杖下。 弘耉刑推一次後, 使之自盡。 有章、來章、晋章、日章、廷幹等, 不服而死。 趙挺、崔瓘等謂無相應之迹, 竝放送。 金載臣等三人及成汝櫄亦皆定配。 弘耉姪以章, 嘗責其兄晋章之聽信允章妖言, 故獨免刑訊, 定配邊地。 益章、啓章等亦竝遠流。 上再見推官, 査問獄情後, 遂論斷如此。 必獻自交河亡命, 未幾其奴斬首於長湍地, 使金仁等驗視其屍。 李先哲之子珵, 初出逆招, 及其就拿, 搜得其父書, 語意陰秘, 故先哲父子與辭連高百祿, 被鞫而死。 鞫廳請出置仁城君
              珙父子曰: "仁城君
              珙出於賊招, 前後非一, 而今者允章等, 又以珙及第二子藉口。 雖未知相應之迹, 不可無善處之道。" 上答曰: "觀此啓辭, 予極驚駭。 卿等何以出此言也? 仁城君雖爲兇賊藉口, 小無相應之迹, 有何善處之道, 卿等更勿爲此言。"
地名: 交河 (京畿道, 郡)
年: 1655.0

○齎咨官黃埏還自燕京到義州馳啓曰: "到高橋堡, 逢我國被擄人, 乃交河私奴應祥也。 詳問彼中事情, 則渠以甲軍, 於上年隨往南方戰所, 南兵佯敗, (諉)
                〔誘〕
              引北軍, 挾擊之, 北軍全沒, 王子一人死焉, 南軍太半步卒, 以鐵甲裹頭及身, 手持大刀, 俯身直趨, 但斫馬足, 先鋒則多有騎象者云。 自廣寧至山海關, 流民絡繹, 問其所向, 則皆曰移居瀋陽云。 漢人有鄭高同者, 入來館所, 問及明國形勢, 則曰, 淸國雖稱已得南京, 而只蘇、秔州而已, 明國行用之錢, 以隆理年號爲文云。"
地名: 交河 (京畿道, 郡)
年: 1745.0

○上引見大臣、備堂。 左議政宋寅明以京畿審理使趙明履別單進, 上曰: "趙明履頃以良役事有所陳, 而予意則結役事, 亦恐同歸於靑苗之害矣。 戶布則大同之役, 而秋判至以麗末衰季事爲言, 此甚斥之論也。 麗以恭愍而衰, 豈由戶布乎? 卽今第一義無如擇守令, 三百六十州若皆得人, 則民力自可紓矣。" 刑曹判書李宗城曰: "雖美法良政, 自上先立紀綱, 然後可行矣。" 左議政宋寅明曰: "張橫渠井田之制甚好。 若於峽邑數三處, 擇送人才而先試之, 隣邑爭來取法, 則自可不令而行矣。" 上曰: "良役、結役, 優劣何如?" 寅明曰: "結布法最爲近古, 但豪富之家不願矣。" 又曰: "審理使所陳各弊中, 利川等十邑陳田徵稅爲尤甚, 請待秋行量之意, 預先嚴飭。 漕船下江時, 楊根、驪州沿民, 以掘灘之役, 至於廢農, 站船添載, 宜加申禁。 陽城、坡州等四邑奴婢甚少, 無以接待使客, 宜以他邑寺奴婢, 參量劃給。 良丁之投屬歇役, 爲弊最甚, 砥平守禦屯牙兵保及忠順衛冒屬者, 依當初私賤換定之令, 竝宜査正。 順天稅、大同所載船, 至南陽敗船, 監色、沙格等十三名, 八朔嚴囚, 養獄無人。 雖未準年限, 別遣審理, 旣出欽恤之意, 宜還送原籍官交河。 拯米舊逋最久一年條, 亦宜蕩減。" 竝允之。 湖南審理使趙榮國復命, 宗城進湖南獄案, 上詢議大臣, 分輕重裁決。 榮國曰: "茂長罪人林昌浩等三人, 交通賊夢情迹可疑, 而月例三推, 事極失當, 宜令道臣, 嚴査更聞。" 許之。 榮國曰: "各邑束伍, 全不成樣, 緩急所恃, 莫如山行砲手。 雖以丙子事言之, 柳琳、金化之戰, 專賴淸州三百山行砲手之力, 則此其爲精兵可知。 通計一道其數亦不少, 査正廳成冊中, 列邑山尺一竝載錄, 俾勿侵役, 以示團束之意焉。" 又曰: "各司奴婢, 雖有眞箇逃故, 該司不卽許頉, 年百歲者尙載收貢之案, 年年侵徵, 害及隣族, 此豈王政之所可忍者乎? 案年六十而明白物故, 有公文可據者, 一竝減貢宜矣。" 上竝令廟堂稟處。 又問雲峰縣利害果詳察, 而巴嶺亦何如? 榮國曰: "四面高絶, 而嶺有三路, 俯見咸陽三十里, 如臨井水, 其險無比。 一新則在智異山之側, 而巴嶺據其上, 前朝曾置判官, 臣意則合置營將於一新。 一新自古地廣俗悍, 詐僞滋甚, 戊申以後凶逆數起, 別設一鎭, 則可以鎭惡俗而備不虞。 自古議者, ‘於雲峰宜置營將, 南原置兵使, 而尙未變通, 只置營將於雲峰’ 云矣。" 上曰: "湖南無他弊耶?" 榮國曰: "各邑貿易, 徵於吏胥, 故吏窮甚於民窮" 副提學元景夏曰: "湖南巨弊, 莫如田政, 而田政紊亂, 專由於隱結之多入土豪, 故吏民不堪白徵之弊矣。" 上曰: "不可不一番釐正矣。" 校理申暐, 請令嶺營刊行故相臣趙翼所著《朱書要類》, 上可之。 寅明以其祖光淵褒贈稱謝, 仍言: "臣祖曾以先正臣朴世采疏, 薦擬刑判, 臣之蕩平實由家學, 而如趙文命兄弟金若魯兄弟, 亦皆先正之淵源也。" 景夏曰: "先正卽臣高祖斗樞之壻, 而破朋黨三字, 卽臣家庭之論也。" 上曰: "頃於趙徵之獄, 罪人口招, 言必稱赤憎蕩平。 蕩平, 本是五皇極語, 而今成童謠。 卿等亦以爲家學耶?" 二人默然無以應。
地名: 加平 (京畿道, 郡)
年: 1543.0

○京畿
              加平官婢芿叱言伊, 一産三女。
地名: 加平 (京畿道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 加平 (京畿道, 郡)
年: 1613.0

○貴仁刑推。 【貴仁畏杖亂言, 或言見致毅, 或言不見。 大抵致毅當初到加平
              屈雲寺, 棄馬及鞍, 而隱於山藪。 童奴莫同, 委置而逃, 其後不復知所在云, 其不往貴仁處, 明甚。】 貴仁
              加刑推。【亂言如初。】
地名: 加平 (京畿道, 郡)
年: 1752.0

○上親鞫李亮濟于內司僕, 領議政金在魯、判義禁金聖應參鞫。 先時, 投書之賊, 久未捕, 連命嚴飭譏詗矣, 是日右捕盜大將張泰紹家門外, 有一人斑白儒衣, 徊徨來去, 日已昏暮, 蹤跡可疑, 泰紹傔從輩見而怪之, 捉而入搜其衣無物。 探其袴, 有一封書落地, 其外封書以張大將親執開坼, 坼而見之, 則其中辭語, 與前日投書同。 問其人, 則對曰: "我是廣平大君後裔, 家於加平, 名爲亮濟矣。" 泰紹詭問曰: "汝前旣投書我家, 又欲投書者何也?" 亮濟曰: "前日所投, 非捕將家, 卽鄭翬良家也。" 泰紹曰: "書中爲何語耶?" 亮濟曰: "語及增、壆事矣。" 又問: "書中尹台誰也?" 對曰: "沈字, 誤以尹字書之矣。" 又問: "五兩白金之說, 何謂也?" 對曰: "非兩字, 卽斗字之誤也。" 又問: "此外無他語乎?" 對曰: "語及洪啓禧均役事矣。" 問曰: "洪字下, 以何字書之乎?" 對曰: "以台字書之矣。 啓禧庶弟啓良, 與增連姻, 故及之矣。" 遂請對以聞, 命卽親問。 問李亮濟投書中辭意: "觀於捕廳供辭, 已知之, 汝亦朝鮮臣子, ‘五斗白金酌酒相賀’ 等言, 豈忍爲之? 一一直招。" 亮濟供: "臣果以私嫌陷人惡逆, 更無可達矣, 驪善君不善奏達於炤子伏地時, 使炤之子孫, 不得支保, 故深懷悲痛, 投書中欲驅驪善於極惡之科, 而有躍然等語矣。 臣與崇善之孫炤爲姨從, 炤在謫時, 移書於臣, 使於身死後返葬、立後, 而炤旣死, 其眷屬顚連道路, 炤妻亦已死矣。 炤之庶子名仁明, 年十五, 次(敬明)
                  〔景明〕
                
              年十三, 炤之養子, 與臣有嫌, 不相知矣。 沈聖希卽驪川之切姻, 故果以身死可惜書之, 沈字誤書以尹字矣。 今番均役後, 民不得聊生, 若去洪台, 則或意均役之中止, 欲逐而書之矣。" 問金德海曰: "汝之根本爲誰, 何年爲日傘事知, 而果知亮濟乎?" 德海供: "臣父振聲, 是盲人, 臣母卽權義衡家婢子也。 臣於戊申業武, 甲寅入禁軍, 壬戌出身, 爲嶺南邊將, 而遞來後, 復爲日傘事知矣。 亮濟則本不知之, 權䌖未知以何事而杖斃於鞫廳云, 故果爲收屍矣。"

○問草貞, 草貞卽炤婢妾, 爲仁明、景明母者也。 草貞供: "臣本以崇善君房子內人, 爲炤之妾, 李亮濟, 炤之六寸故臣知之。 己未炤死, 其妻朴氏以二十年踈逐之身, 來到喪次, 臣之母子衣服、什物、田地, 盡奪而逐出。 而臣夫生時, 托孤於亮濟, 而亮濟間常率往臣三子敎以文字, 故臣果率臣子, 往接於加平
              亮濟家矣。 臣一子死後, 始送亮濟家一奴, 請得葬需於朴氏, 則不給而逐送之。 朴氏所得養子, 不知其爲幾許寸, 而果川
              李弘緖之子也。 弘緖與朴氏爲姻家, 而李經濟居間指示定養矣。 香玉初爲內人之房子, 內人死後出來, 居於匙廛, 宮賣酒資生, 而再昨亦來炤家矣。 臣夫又有一妾, 卽莫禮, 生二子。 炤死後, 莫禮與臣一倂見逐, 炤妻死後, 莫禮所生與臣子, 同在養子家矣。 丙寅伏地時, 臣果指揮臣子希望付職而爲之, 驪善所達之語, 不得詳知。 亮濟許諺札, 只以田土推尋事, 有所書通, 至於同謀事, 千萬曖昧矣。 怨國之言, 無所發口, 而聞亮濟遲晩納供之辭, 果爲凶惡矣。"
地名: 加平 (京畿道, 郡)
年: 1788.0

○壯勇營, 進《新定鄕軍節目》。
                【節目。 畿甸峽民難支之弊, 有二。 一, 則春間之獵雉也。 貢人輩爲備夏月日供之雉, 受出畿營及饔院公文, 發遣獵雉之軍, 而載率妻子, 出沒村閭, 憑藉討索, 偸竊奪掠, 一番輕過, 如値災荒。 惟我聖上, 深軫此民隱, 貢物獵雉之軍, 特命革罷, 夏月供上之雉, 仍令代封, 而至於臘猪一事, 京而軍門, 外而畿邑, 必也趁臘前十日封進, 而行獵之地, 必於東之砥、楊、加, 西之湍、麻、積等地, 故行獵之軍, 必發山峽居民, 名之曰獵猪驅軍, 而俱是農民, 方當糴逋幷納之際, 又被勞筋之苦。 乃使吏隷火督, 妻子替囚。 甚至環一山而遍行, 積屢旬而窮搜, 蕩析家産, 輾轉流離, 一年二年, 十室九空, 其爲弊, 殆有甚於雉軍。 故昨冬特命道臣, 分付各該邑, 優給驅軍糧資, 使之行獵, 仍令畿營, 自明年爲始, 本道臘猪, 以雉代封。 外此, 京軍門行獵驅軍, 使之劃卽革弊。 蓋此守禦廳屯牙兵, 不過是納米之軍, 視他軍伍, 不啻輕歇, 而況其三司十五哨中, 中哨、三哨, 則中廢而復設, 亦可知其無甚關係。 訓局步軍移屬中部於禁營, 兵曹騎兵移屬幾當於精抄廳, 此古例之可以傍援者。 且其該屯距山最近, 以此民而作此軍, 食此土而應此役, 一以替峽民冬行獵之弊, 一以寓古人兵寓農之意。 守禦屯牙兵三哨換定驅軍, 該廳屯田以餉屯相換, 而牙兵身米及屯稅不足者, 竝令給代。 給代數爻, 開錄于左。 一, 守禦廳十五屯牙兵, 每哨減額二十五名, 作爲本營左、右、後三哨。 蓋此守屯, 或在關東, 或在湖西, 以畿內言之, 本營設屯在於四邑, 而砥平一邑外其餘三邑, 元無屯牙兵名色, 故屯田從便設置, 軍兵推移換定。 廣州則三屯所減屯牙兵, 合爲七十五名, 而俱是奴軍。 且此該邑守禦廳所管軍校外, 無他名色, 實難換代。 上項七十五名, 則以利川所在該廳右部牙兵移額後, 存減之數, 成出冊子, 該廳及畿營, 依此擧行。 一, 今此軍兵三哨內, 一百五十四名砥平, 五十名楊根, 五十名加平, 一百二十七名坡州, 合爲作哨, 被抄軍丁, 則無論其郡保與閑丁, 皆以守禦屯牙兵減額者, 依數換定。 一, 守禦廳以一百二十五名爲一哨, 本營以一百二十七名爲一哨, 故每哨不足, 合爲六名。 以砥平、坡州各二名, 楊根、加平各一名, 以巡營旗手保等歇役, 從便充數。 一, 祝靈山驅軍, 則山之北, 以楊根軍五十名, 砥平
                  山北里軍二十七名, 通融排日, 山之南, 砥平北面軍一哨, 專當擧行。 一, 屯兵, 係是驅軍, 身米、烟役特爲蠲減, 上番則每年一哨, 至月初一日爲始入番, 翌年正月初一日下番, 歲以爲常, 輪回擧行。 一, 屯田土, 則砥平所在守禦廳移屬田土, 除陳荒外, 旱田爲七十結四十五負四朿, 水田爲二十二結九十二負二朿, 該廳收稅時, 每負捧各穀一斗五升, 故民不願耕。 自今每負定以一斗, 則租爲一百五十二石零, 田各穀爲四百六十九石零, 本廳買得賭地租爲十五石零, 本縣北面所在戊戌年戶曹還出稅移屬田土, 除陳荒外, 實田土十一結八十九負四朿, 租二百四十七石零, 依準折六斗作米, 爲九十八石零。 田各穀四百六十九石零內, 九石四斗本色上納, 其餘作錢, 則假令爲六百九十兩零, 合下倉柴場稅錢及山直身錢, 可爲九百三十六兩零。 楊根所在訓鍊都監移屬柴場稅錢、本官移屬火稅錢合四百五十七兩零, 加平郡移屬各樣柴場火田代錢二百四十一兩, 冒耕田土稅條代錢二百二十八兩零, 坊洞冒耕火田減稅中移屬者及戶曹移屬自首加耕田土代錢, 合一百三十八兩零。 以上錢穀, 各自該邑收捧, 趁歲前, 上納本營, 以爲上番軍糧料及資保錢。 一, 祝靈山東西, 皆大村, 或火或斧, 易致赭濯。 所居軍兵中, 各定山直一名, 禁火禁伐, 每年交遞。 龍門山四面, 皆可獵之處, 近處所居軍兵中, 各定山直一名, 禁養。 一, 砥平所在內需司柴場, 今已移屬, 柴場山直二十名, 仍差擧行。 楊根、加平所在柴場, 亦爲定山直禁養。 一, 砥平、加平所在移屬田土免稅減總者, 自該邑修成冊, 報巡營, 粘移戶曹憑考。 一, 長湍、麻田、積城等邑行獵之處, 宜有置軍之擧, 而三邑境內, 旣無可合屯田, 就其傍近坡州設屯置軍, 外軍三哨內, 二哨東峽三邑, 一哨坡州東西抄定, 今已團束, 而坡州
                  雲泉面防營屯田土, 實數爲三十結五十四負六朿, 移屬本營, 量宜定摠。 一, 方山一岡絃巖一洞守護禁養, 依前擧行, 如有犯斫者, 本官照律重勘。 一, 京外五哨哨官, 以有薦出身三人, 無薦出身二人, 自本營另擇擬望, 而京鄕窠間, 二年輪差擧行。】
地名: 加平 (京畿道, 郡)
年: 1802.0

○備局言: "壯勇營撤罷後, 錢、穀、木、布、屯土、軍器、公廨, 區處移屬, 軍兵接濟、戶曹ㆍ內司各衙門奴貢給代措處之方, 各具別單以入。"
                【錢、穀、木、布區處別單, 各項米合二萬三百六十三石, 屬之惠廳, 各項米合六千八百二十三石, 屬之戶曹。 各項太合二千一百六十六石, 屬之惠廳, 各項太合二千六百九十二石, 屬之戶曹。 各項木合二百十五同, 屬之惠廳, 各項木合二百四十同, 屬之戶曹, 各項木合四同, 屬之兵曹, 各項木合二十四同, 屬之訓局。 各項木合二十二同, 屬之禁營, 木八同, 屬之御營, 木二十同, 屬之嶺南。 各項布合二十四同, 屬之戶曹, 各項布合十五同, 屬之兵曹。 各項錢合四千六百兩, 屬之惠廳, 各項錢合二千一百五十五兩, 屬之戶曹, 各項錢合四百五十三兩, 屬之禁營, 各項錢合三百十三兩, 屬之御營, 錢四十四兩, 屬之軍器寺, 各項錢合二千八百八十八兩, 屬之兵曹, 各項錢合一千八百兩, 屬之京畿, 各項錢合一萬四千六百七兩, 屬之海西, 各項錢合六萬五千九百三十八兩, 屬之關西, 各項錢合一萬六千二百十三兩, 屬之湖南, 各項錢合七千六百七十兩, 屬之嶺南, 各項錢合九千六百七十九兩, 屬之湖西, 錢三千兩, 屬之關東, 錢一千兩, 屬之關北, 錢九千兩, 屬之廣州。 別庫所管及餉色還穀仍分, 取耗秩, 各項租合六萬三千六百十五石, 小米一百十一石, 屬之京畿。 各項小米合一萬四千石, 屬之關西, 小米九百石, 屬之海西, 大、小米合一千一百九十四石, 屬之湖西, 各項米合二百八十六石, 屬之湖南, 米四千石, 屬之嶺南, 各項米合三千五百石, 屬之關東。 拜峯米二千七百石、租二千石, 鷺梁還米一千二十石, 古城還米一千石、租三千二百二十八石, 屬之各該鎭。 屯土區處秩, 扶安屯、古阜屯、固城屯、金海屯、昌原屯、橫城屯、洪州屯屬之廣州, 於支屯屬之御營, 振威屯、陰竹屯、漣川屯、始興屯屬之均廳。 鳳山屯、黃州屯、甕津屯、安州屯、傳川屯、長興屯、定州屯、振威屯、高陽屯、金浦屯、砥平屯、楊根屯、加平屯、箭串菜田稅、興德洞圃田稅、桃渚洞圃田稅、鷰谷寺白紙, 屬之內司。 水原屯、安山屯、始興屯、龍仁屯, 屬之水原府。 長淵屯、廣州屯、嘉山屯、古城屯、永柔屯、公州屯、伊川屯、龍岡屯、陰竹屯、坡州屯屬之均廳。 果川屯屬之鷺梁鎭, 拜峯屯屬之該牧官。 外別庫所管柳川、平山、信川屯稅, 長水寺稅修城庫所管大有屯, 賭地租, 莞千庫所管火巢內稅, 連山屯稅, 平薪屯稅穀, 牙兵收布七百同, 以上本是五營所管, 仍屬之水原府。】
地名: 加平 (京畿道, 郡)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 永平 (京畿道, 郡)
年: 1462.0

○奏聞使梅佑遣通事齎事目先來以啓曰: "本月二十五日到永平府
              灤河驛, 序班王忠護送海西達子
              勑督魯溫、大加哈、昌安奴等回還此驛, 臣等問其聲息, 忠答曰, ‘護送達子至開原, 其管下達子千餘人來迎, 相謂曰, 「往者建州都督指揮趙三波等搶擄朝鮮人畜, 彼人等猶且如此, 我等何不往寇? 今方整齊軍馬, 待雪消草生往寇。」 聽此須將此意, 往啓殿下。 以固邊備。’"
地名: 永平 (京畿道, 郡)
年: 1469.0

○全羅道節度使許琮啓: "多慶浦萬戶曺重希馳報: ‘私奴順伊來言: 「有蹤跡詭秘者十餘人, 到永平串。」 卽率軍士馳往, 賊徒已乘百姓金得戒小舟, 向羅州
              押海島。 我亦乘舟, 追至本島甫里串, 賊使其黨數人, 遞騎他船, 又使三四人逆射。 適因潮落水淺, 戰艦難以進退, 且又日暮乃退。’ 臣據此, 移文水軍節度使及諸浦萬戶, 令搜捕於海島, 且令沿邊諸邑, 伏兵于下陸可疑處候之。 但重希所管船艘, 不及檢察, 致令賊人奪去, 又不知賊去處, 臣已令差使員鞫之。"
地名: 永平 (京畿道, 郡)
年: 1494.0

○竹城君
              朴之蕃來啓曰: "臣令婢三人, 學歌舞于盲女莫非, 臣以名貴非者爲妾率居, 臣適以衛將入直, 莫非, 招貴非等, 送永平正家, 經一夜乃還, 偕往二婢, 語臣曰, 安康正, 携貴非手, 其子永平正等, 圍以屛風云。 其後貴非, 又獨往永平正家, 良久還家, 翌日侵晨逃入永平正家。 臣令婢, 尋往責還, 其家人, 群出歐打不許。" 傳曰: "以之蕃所啓, 下宗簿寺推鞫。"
地名: 永平 (京畿道, 郡)
年: 1503.0

○己亥/王如慕華館迎勑。 杖內官金永平八十, 定役金處京于造紙署。 先是, 領議政成俊啓: "金俊孫前罪不重, 而遞掌令不可。" 令憲府考罪律以啓。 至是, 掌令李陌啓: "俊孫居館時, 與幼學等, 爭寓館奴家, 館員竝撻楚三十, 俊孫怒曰: ‘安有生員與幼學同罪?’ 遂與崔希哲倡之而空館。 館員移牒禮曹, 黜學停擧。 憲府擧劾以(希招)
                  〔希哲〕
                
              爲首, 杖一百, 金俊孫爲次, 杖九十論罪。 其後俊孫等上言, 許通, 登第。" 且啓: "李坫獻白雉, 不可不鞫。" 傳曰: "坫事不允。 俊孫事問于政丞。"
地名: 永平 (京畿道, 郡)
年: 1505.0

○王問承政院曰: "自昔帝王, 莫不有燕遊之所。 隋有汾陽, 唐有驪山, 至於前朝, 亦有長源, 高麗詩人, 有綠楊閉戶八九屋, 明月捲簾三四人之句。 詠其辭則其麗景奇致, 千載之後, 悠然可想。 今藏義門外, 山明水麗, 眞一叚奇境, 欲樹禁標, 構離宮數十間, 以爲假息之地, 其與議政府, 議圖形以進。" 領議政柳洵等啓: "上敎允當。" 自是東北, 自廣州、楊州、抱川、永平, 西南抵坡州、高陽、陽川、衿川、果川、通津、金浦等地, 刷出居民五百餘戶, 徙內需司奴子以實之, 立標四隅, 濫入者棄市, 樵牧之道絶矣。
地名: 永平 (京畿道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 永平 (京畿道, 郡)
年: 1601.0

○丙午/京畿監司奇自獻馳啓曰: "永平縣令柳淇牒呈內, ‘十室之邑, 必有忠信。 永平雖小, 經亂之後, 豈無忠臣孝子節婦乎, 縣令到任之後, 誠心訪問, 則縣地居幼學權深妻楊氏, 負兒避賊, 伏家後山中稚松之下。 賊搜得欲犯之, 楊氏以兩手控松根, 終不擧頭, 賊斬殺母與子。 幼學兪胤正妻柳氏, 隨父母家翁, 避賊于家後山。 賊窮探, 殺父及夫後, 欲犯柳氏, 柳曰:「父與夫俱死, 余獨生何爲?」 拒賊不從, 賊以索縶其手, 一賊在前牽引, 一賊在後驅迫, 柳曰:「雖死決不從」, 仆地不起, 賊斬殺之。 生員鄭良臣婢妾燕伊, 良臣遇賊之時, 一家之人, 星散偸生, 燕伊獨在其傍, 以身翼蔽良臣, 哀辭乞賊曰:「爾必殺我, 勿殺上典」, 隻手防賊, 賊以玆不得斬良臣之首, 刺腹而去, 招集家僮, 負屍下山, 備棺槨, 葬于先塋。 厥後賊出入閭閻, 人皆避散, 燕伊下去湖南, 托於同生。 鄕隣有李生員稱名人, 欲刦作妾, 其姊妹亦欲奪志, 恐爲所汚, 棄同生還歸, 結廬亡夫墓邊, 至今守節, 祭祀不廢。 水軍鄭億同妻良女鋤作只, 避賊深山, 賊搜得欲奸之, 牢拒不從, 賊斬殺之。 此人則生長於土宇之間, 無所聞見, 失節偸生, 誰禁不爲, 而終至遇害, 視死如歸, 一鄕之人, 至今歎服。 此雖匹婦之事, 二百年敎化之效。 所以扶植綱常, 感發人心, 不可埋沒, 使後世不知。 啓聞褒旌事。" 入啓。 傳曰: "下該司。"

○諫院啓曰: "臣等將方物一事, 論列已盡, 而兪音尙閟, 臣等竊悶焉。 亟加三思, 更爲裁減。 司饔院之爲任, 唯在於進上物膳監捧之事而已。 至於鷹師一事, 本非所屬。 牌屬鷹子, 雖或放失, 自有該管之司, 非本院所當干預, 而頃日司饔院, 託以鷹師手本, 移文于永平縣, 奪取村民鷹子, 已爲無謂。 又有提調奴子, 與鷹師同往奪來之語, 發於鷹師之口。 其間事狀, 極爲駭愕。 掌膳之官, 憑藉御供, 攘奪民家私物, 傳播遠近, 所損非細。 況本非干係御供, 而乃敢託公濟私, 歸怨於上, 此路一開, 後弊難防。 請其公事成貼次知提調及色官員, 竝命罷職, 冒出公文, 作弊鷹師及提調奴子稱名人, 囚禁治罪。 宣傳官, 武弁之極選, 平時員數, 只有十八, 而猶患不得其人。 自兵亂以後, 加設之員, 多至二十, 注擬之際, 不免冗雜苟充, 近侍淸選, 日就混淆, 至爲寒心。 且武兼之數, 至於六十八員之多, 微賤雜類, 頗預其中, 亦爲苟且。 亂後加設之官, 旣已盡皆革去, 則宣傳加設之員, 不宜獨存。 請加設宣傳官, 盡爲革罷, 一依平時員數, 以重宿衛之選。" 答曰: "方物初非羡餘之進, 乃藩臣畢獻之禮, 卽是惟正之供。 今時之人, 不知享上之義, 事多無禮。 包茅不貢, 當有問罪之擧。 前因該司公事, 過半蠲減, 今不宜隨意論減, 以傷體面, 以開後弊, 不須煩論可也。 鷹師事, 雖不知其事之如何, 而鷹師素屬司饔院, 其間檢擧事, 自其任也。 設使有某事, 以幺麿之事, 何至提調郞廳皆罷乎? 問而處之。 宣傳官, 令兵曹議處。"